#  Výbor

*Národnej rady Slovenskej republiky*

 *pre hospodársku politiku*

 26. schôdza výboru

236

## U z n e s e n i e

Výboru Národnej rady Slovenskej republiky

pre hospodársku politiku

z 11. októbra 2007

 **Výbor Národnej rady Slovenskej republiky**

**pre hospodársku politiku**

prerokoval zákon z 20. septembra 2007, ktorým sa mení a dopĺňa zákon č. 338/2000 Z.z. o vnútrozemskej plavbe a o zmene a doplnení niektorých zákonov v znení neskorších predpisov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač **455**) a

**A. s ú h l a s í**

 s pripomienkou uvedenou v III. časti rozhodnutia prezidenta Slovenskej republiky z 9. októbra 2007 číslo 2824-2007-BA:

1. V čl. I sa vypúšťa šiesty bod.

Doterajší 7. a 8. bod sa označujú ako 6. a 7. bod.

 **B. o d p o r ú č a**

 **Národnej rade Slovenskej republiky**

zákon z 20. septembra 2007, ktorým sa mení a dopĺňa zákon č. 338/2000 Z.z. o vnútrozemskej plavbe a o zmene a doplnení niektorých zákonov v znení neskorších predpisov pri opätovnom prerokúvaní schváliť v znení pripomienky uvedenej pod bodom A. tohto uznesenia;

 **C. p o v e r u j e**

1. predsedu výboru, aby výsledky rokovania výboru NR SR z 11. októbra 2007 spolu s výsledkami rokovania ostatných výborov spracoval do písomnej spoločnej správy výborov a predložil ju na schválenie gestorskému výboru;
2. Jána **Chrbeta** (Pavla **Prokopoviča**, alternanta) spoločného spravodajcu výborov Národnej rady Slovenskej republiky, aby informoval o výsledku rokovania výborov a aby odôvodnil návrh a stanovisko gestorského výboru k návrhu uvedené v spoločnej správe výborov na schôdzi Národnej rady Slovenskej republiky.

 Maroš **K o n d r ó t**

 predseda výboru

Peter **P e l e g r i n i**

Stanislav **K a h a n e c**

overovatelia výboru